Åsaelva

Åsaelva, tidligere også kalt Møllebekken, er ei lita elv som drenerer områdene rundt og vest for innsjøen Damtjern på Krokskogen, i Ringerike kommune. Dammen er en kombinert gravitasjons- og fyllingsdam som fungerer som årsmagasin for produksjonen til Ringerikskraft.

Åsaelva dannes ved utløpet vest i tjernet og munner ut i nordøst i Steinsfjorden ved Åsatangen i Åsa. Der fylkesvei 2850 (Åsaveien) passerer over elva i bru ligger Kvernhusfossen, rett på nedsiden av Åsakrysset.

Elva ga drivkraft til Kjerraten i Åsa, som Peder Anker (1749–1824) på Bogstad lot bygge i årene 1803–1807. Kjerraten fraktet i sin tid tømmer fra Steinsfjorden og opp åssiden til Krokskogen, i første rekke til Damtjern og Storflåtan. Derfra ble tømmeret fløtet ned Sørkedalsvassdraget til Bogstadvannet. Kjerraten ble nedlagt i 1848.

Åsa kraftstasjon, som har vært i drift siden 1912, utnytter et fall i elva på 365 meter. Rørledningen fra Damtjern følger for en stor del kjerrattraséen.. Det har en midlere årsproduksjon er på  (tilsvarende 180 boliger). Turbinene ble skiftet ut med nye, mer effektive i 2012.

Se også 
 Kjerratmuseet
 Mørkgonga naturreservat
 Steinsfjorden biotopvernområde

Referanser 

Norderhovs geografi
Elver i Ringerike